CELEX: 62014TN0495
Language: hr
Date: 2014-06-26 00:00:00
Title: Predmet T-495/14: Tužba podnesena 26. lipnja 2014. – Theodorakis i Theodoraki protiv Vijeća

1.9.2014   
            
            
               HR
            
            
               Službeni list Europske unije
            
            
               C 292/52
            
         Tužba podnesena 26. lipnja 2014. – Theodorakis i Theodoraki protiv Vijeća
   (Predmet T-495/14)
   2014/C 292/64
   Jezik postupka: grčki
   
      Stranke
   
   
      Tužitelji: Georgios Theodorakis (Chania, Grčka) i Maria Theodoraki (Chania, Grčka) (zastupnici: B. Christianos i S. Paliou, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               naloži tuženiku da tužiteljima isplati iznos od 1 4 31  193,58 eura na ime naknade za štetu koju im je tuženik prouzročio svojim nezakonitim aktima, s kamatama tekućim od dana kada su tužitelji nezakonito ostali bez svojih depozita (29. ožujka 2013.) do objave presude u ovom predmetu, kao i zatezne kamate tekuće od objave presude u ovom postupku do potpune isplate,
            
         
               —
            
            
               podredno, naloži tuženiku da tužiteljima isplati 4/5 gore navedenog iznosa, odnosno svotu od 1 1 44  954,86 eura na ime naknade za štetu koju im je prouzročio svojim nezakonitim aktima, s kamatama tekućim od dana kada su nezakonito ostali bez svojih depozita (29. ožujka 2013.) do objave presude u ovom predmetu, kao i zatezne kamate tekuće od objave presude u ovom postupku do potpune isplate,
            
         
               —
            
            
               nadalje podredno, odredi iznos koji tuženik mora platiti tužiteljima na ime naknade za štetu koja im je prouzročena nezakonitim aktima tuženika,
            
         
               —
            
            
               naloži tuženiku da tužiteljima isplati iznos od 50  000 eura na ime naknade za neimovinsku štetu koju im je prouzročio zbog povrede načela jednakog postupanja,
            
         
               —
            
            
               naloži tuženiku da tužiteljima isplati iznos od 50  000 eura na ime naknade za neimovinsku štetu koju im je prouzročio zbog povrede prava na učinkovitu pravnu zaštitu, i
            
         
               —
            
            
               naloži tuženiku da tužiteljima naknadi troškove postupka.
            
         
      Tužbeni razlozi i glavni argumenti
   
   Tužitelji predmetnom tužbom temeljem članka 340. stavka 2. UFEU-a od Općeg suda Europske unije, koji je nadležan sukladno članku 268. UFEU-a, traže da odredi naknadu štete koju su pretrpjeli zbog nezakonitog postupanja tuženika.
   Tužitelji tvrde da je šteta nastala kada je tuženik, prelazeći granice vlastitih nadležnosti te kršeći sekudarno pravo i opća načela prava Europske unije, nametnuo, pa time i uzrokovao smanjenje bankarskih depozita tužitelja u Cyprus Popular Bank Public Co Ltd. (Laiki Τrapeza), a da je u svakom slučaju tome pridonio.
   Tužitelji konkretno tvrde da je tuženik počinio sljedeće povrede temeljnih prava i općih načela prava Europske unije:
   
               —
            
            
               prvo, povredu prava vlasništva,
            
         
               —
            
            
               drugo, povredu načela jednakog postupanja, i
            
         
               —
            
            
               treće, povredu prava tužitelja na učinkovitu pravnu zaštitu i načela pravne sigurnosti.
            
         
               —
            
            
               Tužitelji navode da su ispunjeni uvjeti, kako su postavljeni sudskom praksom, u pogledu izvanugovorne odgovornosti tuženika da naknadi štetu.